તાલાલા પંથકના કિસાનો અને આમજનતાને દયાજનક સ્થિતિમાં મુકી દેનાર જંગલ ખાતાના ઈકો ઝોનનો કાયદો દૂર કરવા, આશાબહેનોને કામ પ્રમાણે વેતન આપવા તથા ખેડૂતોના પ્રશ્ને ૪૧ દિવસથી ચાલતા પ્રતિક ઉપવાસ આંદોલન પ્રત્યે સતાવાળા તરફથી હકારાત્મક અભિગમ રાખવા પ્રયાસ કરેલ નહી જેથી સોમવારથી આમરણ ઉપવાસ શરૃ કરનાર પ્રવીણ રામના સમર્થનમાં ૧૧ બહેનોએ અન્નનો ત્યાગ કરી આજથી અનશન ઉપવાસ શરૃ કર્યા છે.